શહેરના કોઠારીયા સોલ્વન્ટના નુરાનીપરામાં રહેતા અને આઇસર હાંકી પરિવારનું ગુજરાન ચલાવતા આધેડે આજી ડેમ પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત તારીખ 17ના રોજ રાત્રે જમ્યા બાદ હું રૂમમાં સુઈ ગયો હતો મારી બે દીકરીઓ બાજુમાં રૂમમાં અને પત્ની હોલમાં સૂતી હતી એકાદ વાગ્યે મોટી દીકરીએ મને ઉઠાડી 17 વર્ષીય સગીર દીકરી ઘરમાં ક્યાંય નથી તેમ કહેતા ઉઠીને બહાર જોવા જતા દરવાજો બહારથી બંધ હતો જેથી પાછળના દરવાજેથી જઈને આગળનો દરવાજો ખોલ્યો હતો આ અંગે બનેવીને જાણ કરતા તેઓ પણ દોડી આવ્યા હતા આજુબાજુમાં તથા સગા સંબંધીઓને ત્યાં તપાસ કરી હોવા છતાં કોઈ પતો લાગ્યો ન હતો અંતે વાતોવાતોમાં એવું જાણવા મળ્યું હતું કે મૂળ જૂનાગઢના અણીયારી ગામનો અને ગોંડલ રોડ ચોકડી ક્રિષ્ના પાર્ક હોટલ પાછળ કોઈ કારખાનામાં કામ કરતા અલ્ફાઝ ઓસ્માણભાઇ રોસ નામનો શખ્સ તેણીને ઉઠાવી ગયો હતો જેથી અપહરણ અંગે ફરિયાદ નોંધાવતા પીએસઆઇ એ એસ ચાવડા સહિતના સ્ટાફે જરૂરી કાર્યવાહી હાથ ધરી છે.